**POKYNY**

upravujúce postup, organizáciu a podmienky výchovy a vzdelávania žiakov v **strednej škole** **a pracoviskách praktického vyučovania** v období od **1. septembra 2020** vypracované v súlade s opatreniami ÚVZ SR a manuálu MŠVVaŠ SR pod názvom Organizácia a podmienky výchovy a vzdelávania na stredných školách pre školský rok 2020/2021

V Modre: 24.8. 2020 Ing. Monika Kisová, riaditeľka SOŠVO

|  |
| --- |
| **Úvod** |

Tieto pokyny sú vypracované podľa podmienok a možností SŠ – pre Strednú školu vinársko- ovocinársku v Modre. Popisujú organizačné kroky a postupy, ktoré je potrebné dodržať v prípade nevyskytnutia sa ochorenia COVID – 19 - *protiepidemiologické opatrenia* a v prípade výskytu ochorenia COVID – 19 u zamestnancov alebo žiakov školy – semafor opatrení.

Pokyny rešpektujú opatrenia a rozhodnutia Úradu verejného zdravotníctva SR (ďalej aj ako „ÚVZ SR“). Predstavujú nadstavbu platných opatrení a budú podliehať pravidelnej aktualizácii. Aktualizácie budú prílohou týchto pokynov.

Každá zúčastnená strana bude informovaná o postupoch, ktoré je potrebné zachovať:

* rodič – na stránke školy,
* pedagogickí a nepedagogickí zamestnanci školy – pracovná porada s vytvorením uznesenia,
* žiak – triednym učiteľom v prvý vyučovací deň a priebežne počas obdobia potrebného dodržiavať hygienicko-epidemiologické opatrenia,
* rada rodičov a rada školy – riaditeľkou školy

SOŠVO bude rešpektovať a riadiť sa výstražným systémom na troch úrovniach – zelenej, oranžovej a červenej.

Zelená fáza predstavuje stav, kedy stredná škola nemá žiadneho podozrivého ani pozitívneho žiaka či zamestnanca.

Oranžová fáza zachytáva situáciu, kedy má stredná škola jednu osobu žiaka alebo zamestnanca podozrivého na ochorenie.

Červená fáza obsahuje zoznam opatrení v prípade pozitivity dvoch a viac prípadov u žiakov alebo nepedagogického pracovníka alebo jedného pedagóga.

|  |
| --- |
| **ZELENÁ FÁZA** |

**Na vchodových dverách sa zverejnení oznam, ktorý hovorí, za akých podmienok nemôže nastúpiť žiak do školy, na stredisko praktického vyučovania a do školského internátu (príloha č. 1).**

Obsah a forma všetkých vzdelávacích a záujmových činností je volená tak, aby boli zaistené hygienicko – epidemiologické opatrenia.

Pedagogickí zamestnanci SOŠVO, pracoviska praktického vyučovania a školského internátu v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia **rozstupy** medzi žiakmi, žiakmi a pedagógmi pri výchovno – vzdelávacom procese.

Praktické vyučovanie na pracovisku zamestnávateľa sa riadi aktuálnymi nariadeniami ÚVZ SR.

Žiaci s obvyklým pobytom mimo územia SR (deti tzv. "pendlerov") dochádzajú na pravidelné vyučovanie, ak ÚVZ SR neobmedzí režim prechodu štátnych hraníc.

Školský internát sa riadi primerane usmerneniami tohto materiálu a koordinuje prijaté opatrenia so zriaďovateľom a strednými školami, ktoré navštevujú ubytovaní žiaci.

|  |
| --- |
| **Zriaďovateľ** |

K začiatku školského roka vydá zriaďovateľ pokyn riaditeľom stredných škôl na zabezpečenie dôkladného čistenia priestorov strednej školy, kvôli prevencii nákazy COVID – 19.

V spolupráci s riaditeľom pre všetkých zamestnancov a pre ich prevádzku zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky. Pre prevádzku školy zabezpečí primerané množstvo bezdotykových teplomerov a zásobníkov na papierové utierky do umyvární vrátane papierových utierok.

V prípade podozrenia na ochorenie COVID – 19 v strednej škole bezodkladne rieši vzniknutú situáciu podľa usmernenia tohto materiálu, časť Oranžová fáza.

Škola si pre účely **izolácie dieťaťa**, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, vyčlení priestor – miestnosť **izolačky**. Miestnosť bude štandardne slúžiť aj na iné účely, ak je však do nej umiestnené dieťa s príznakmi ochorenia COVID-19 alebo iného prenosného ochorenia, následne po opustení miestnosti dieťaťom je dôkladne vydezinfikovaná (podľa usmernenia Úradu verejného zdravotníctva) a vyvetraná.

|  |
| --- |
| **Zabezpečenie pohybu a dezinfekcie osôb** |

Riaditeľka vydáva tento pokyn, ktorým upravuje prevádzku a vnútorný režim strednej školy na školský rok 2020/2021.

Platia protiepidemiologické pokyny nariadené RÚVZ a ministerstvom školstva, a pokyny zriaďovateľa.

Riaditeľka zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky. Pre prevádzku strednej školy a školského internátu zabezpečí primerané množstvo bezdotykových teplomerov a zásobníkov na papierové utierky. Škola sa bude pravidelne dezinfikovať - všetky priestory a predmety.

* Pri prvom nástupe do práce všetci zamestnanci školy vyplnia **dotazník o zdravotnom stave pred nástupom do zamestnania**. Zamestnanci predkladajú po každom prerušení dochádzky v trvaní viac ako tri dni písomné **vyhlásenie o tom, že zamestnanec** neprejavuje príznaky prenosného ochorenia a nemá nariadené karanténne opatrenie.
* **Zriaďuje ranný filter** - pri vstupe do budovy bude každej osobe meraná telesná teplota.

(Fyziologická teplota človeka je 37 +/- 0,2 st.C. Ak je vstupujúcemu do budovy nameraná telesná teplota pri prvom meraní medzi 37-37,5 st.C, meranie sa zopakuje po 5 minútach pokoja. Ak je pri druhom meraní nameraná telesná teplota viac ako 37-37,5 st. C, musí sa zopakovať ešte raz. 3. meranie sa robí po ďalších piatich minútach; ak bude stále telesná teplota viac ako 37,2 st.C,, žiakovi nebude umožnené zúčastniť sa vyučovania, žiak bude izolovaný v izolačnej miestnosti a bezodkladne bude kontaktovaný zákonný zástupca, ktorý si žiaka bezodkladne vyzdvihne.

* do školy bude vstupovať cez jeden vstup približne 75 žiakov v priebehu 30 minút.
* Všetky osoby si **pri vstupe do budovy dezinfikujú ruky** dezinfekčným prostriedkom umiestneným pri vchode.
* Rúško nosí žiak, pedagogický aj nepedagogický zamestnanec v priestoroch školy v súlade s aktuálnymi opatreniami ÚVZ SR.
* V prípade, že u žiaka alebo zamestnanca je podozrenie alebo potvrdené ochorenie na COVID-19, postupuje sa podľa usmernenia Manuálu MŠVVaŠ SR pod názvom Organizácia a podmienky výchovy a vzdelávania v stredných školách pre školský rok 2020/2021 časť Oranžová a Červená fáza.
* V miestnosti, v ktorej sa zdržuje trieda, je zabezpečené časté a intenzívne vetranie.
* Aktivity sa budú organizovať tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy.
* Pri výchove a vzdelávaní, kedy dochádza k premiešavaniu žiakov (napr. cudzie jazyky, praktické vyučovanie), žiak nosí rúško.
* Prestávky medzi hodinami sa realizujú v exteriéri, alebo v danej triede pri priamom vetraní.
* Žiaci sa nesmú zdržiavať na chodbách v skupinách.
* Je nevyhnutné dodržiavať hygienické pravidlá pri kašľaní a kýchaní.

|  |
| --- |
| **Zabezpečenie hygieny priestorov** |

* Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk, textilné uteráky sa nepoužívajú.
* Je zákaz používania ventilátorov.
* Upratovanie a dezinfekcia toaliet prebieha minimálne dvakrát denne a podľa potreby.
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa vykonáva najmenej raz denne.
* Minimálne 2 krát denne a podľa potreby sa vykonáva dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí (napr. kľučky dverí, zábradlia a pod.)
* Pri odstraňovaní odpadu sa odporúča zabrániť fyzickému kontaktu rúk s košom.
* Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.

|  |
| --- |
| **Stravovanie** |

* Stravovanie sa zabezpečí tak, aby sa triedy nepremiešavali; učiteľ, ktorý v triede učí 5. vyučovaciu hodinu odvedie žiakov do jedálne, koordinuje vstup a priebeh stravovania.
* Pri stravovaní v školskom internáte sa nebudú premiešavať ubytovaní žiaci a ostatné ubytované osoby.
* Pokrmy či balíčky vydáva personál vrátane čistých príborov.
* Žiaci si sami jedlo a pitie nedokladajú a neberú si ani príbory.
* Pri príprave jedál a pri vydávaní je nutné dodržiavať, zvýšenou mierou, bežné hygienické pravidlá.
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu

|  |
| --- |
| **Zákonný zástupca** |

* Pri prvom nástupe žiaka do školy predloží **čestné prehlásenie** (príloha č.2) alebo po každom prerušení dochádzky žiaka do strednej školy v trvaní viac ako tri dni predkladá **písomné vyhlásenie** o tom, že žiak neprejavuje príznaky prenosného ochorenia a nemá nariadené karanténne opatrenie (príloha č. 3).
* Zodpovedá za dodržiavanie hygienicko–epidemiologických opatrení pri príchode žiaka do strednej školy a pri odchode žiaka zo strednej školy, (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR.
* Zabezpečí pre svoje dieťa každý deň dve rúška ( jedno náhradné, musí mať pri sebe v prípade potreby) a papierové jednorazové vreckovky.
* Dodržiava pokyny riaditeľa školy, ktoré upravujú podmienky prevádzky SOŠVO na obdobie školského roku 2020/2021.
* V prípade, že má u svojho dieťaťa je podozrenie alebo potvrdené ochorenie na COVID-19, bezodkladne o tejto situácii **informuje príslušného vyučujúceho a riaditeľa** **školy**. Povinnosťou zákonného zástupcu je **aj bezodkladné nahlásenie karantény**, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťaťu prerušená dochádzka do školy.
* Ak ide o plnoletých žiakov, plnia uvedené povinnosti osobne.
* Ak ide **o žiakov ubytovaných v školskom internáte**, uvedené povinnosti na nevyhnutne potrebný čas plní školský internát, a to aj v prípade plnoletých žiakov.

|  |
| --- |
| **Pri podozrení na ochorenie** |

* **Nikto s príznakmi infekcie dýchacích ciest, ktoré by mohli zodpovedať známym príznakom COVID-19** (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov strednej školy alebo školského internátu.**
* Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.
* Ak sa u zamestnanca strednej školy alebo školského internátu objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.
* V prípade podozrivého žiaka alebo pracovníka sa riadi škola usmerneniami z Oranžovej fázy tohto dokumentu.

|  |
| --- |
| **Pracovno-právne vzťahy** |

* Zamestnanci školy plnia svoje pracovné povinnosti **osobne na pracovisku podľa pracovnej zmluvy a pracovnej náplne.**
* Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ môže:

1. dohodnúť sa so zamestnancom na čerpaní dovolenky (§ 111 ods. 1 ZP) alebo
2. ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 os.3 písm. c) ZP.

|  |
| --- |
| **Organizácia výchovno-vzdelávacieho procesu** |

* Neorganizuje sa hromadné otvorenie školského roku.
* Výchovno-vzdelávací proces prebieha v nezmenenej forme.
* **Prebieha riadne praktické vyučovanie podľa školského vzdelávacieho programu a podľa platných opatrení ÚVZ.**
* **Dodržiava sa princíp ROR - Rúško, Odstup, Ruky.**
* Uplatňuje sa minimalizovanie zhromažďovania osôb pred školou a pred školským internátom.
* V závislosti od poveternostných podmienok sa prevažná väčšina aktivít so žiakmi a pre žiakov organizuje v exteriéri, či už v areáli alebo mimo neho, podľa podmienok školy.

V prípade podozrenia alebo potvrdenia výskytu ochorenia COVID-19 sa budeme riadiť pokynmi manuálu pod názvom Organizácia a podmienky výchovy a vzdelávania v základných školách pre školský rok 2020/2021 - **ORANŽOVÁ FÁZA a ČERVENÁ FÁZA.**

|  |
| --- |
| **ORANŽOVÁ FÁZA** |

Oranžová fáza nastáva v prípade podozrivého žiaka, alebo pracovníka z ochorenia COVID-19, či v prípade nariadenia ÚVZ SR. Žiaka, či zamestnanca môže určiť ako podozrivého jedine miestne príslušné RUVZ alebo spádový všeobecný lekár. V prípade, že:

a) miestne príslušný RUVZ oznámi škole podozrenie výskytu ochorenia u žiaka alebo pracovníka školy:

* škola postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RUVZ,

b) zákonný zástupca alebo zamestnanec oznámi po indikácii všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19:

* v prípade ak RUVZ neskontaktuje školu do 48 hodín, škola kontaktuje miestne príslušné RUVZ a informuje o podozrení u žiaka / pracovníka,
* škola následne postupuje podľa nižšie uvedených krokov a čaká na pokyny a poskytuje plnú súčinnosť miestne príslušnému RÚVZ.

**Pri podozrení na ochorenie v prípade žiaka:**

Podozrivý žiak nenavštevuje strednú školu a škola do usmernenia príslušným RUVZ, alebo výsledkov jeho RT-PCR testu preruší školskú dochádzku úzkym kontaktom žiaka (napr. spolužiaci v triede).

Úzke kontakty sú pre účely tohto dokumentu, v súlade s opatrením UVZ SR definované ako osoby, ktoré:

* mali osobný kontakt s podozrivým prípadom COVID-19 do dvoch metrov dlhšie ako 15 minút,
* mali fyzický kontakt s podozrivým prípadom COVID-19,
* boli v uzavretom prostredí (triede, zasadacej miestnosti) s podozrivým prípadom COVID-19 dlhšie ako 15 minút
* mali nechránený priamy kontakt s infekčnými výlučkami podozrivého prípadu COVID-19 (napr. pri kašľaní),
* sedeli vedľa podozrivého prípadu COVID-19, a to až do vzdialenosti do dvoch miest od podozrivého

**Ak je podozrivý podrobený RT-PCR testu a výsledok je:**

* **negatívny,** výučba sa obnovuje pre všetkých žiakov, ktorým bola prerušená dochádzka do školy. Podozrivého žiaka ďalej manažuje miestne príslušný RÚVZ, ostatní žiaci prinesú **vyhlásenie o bezinfekčnosti, podpísané zákonným zástupcom** (príloha č. 5)
* **pozitívny,** všetci žiaci, ktorým bola prerušená dochádzka do školy, naďalej ostávajú v domácom prostredí až do doby určenia postupu miestne príslušného RUVZ. Ak vylúčená nebola celá trieda, tak sa preruší školská dochádzka na celú triedu až do doby určenia iného postupu miestne príslušným RUVZ.
* Ak sa potvrdí 2 a viac pozitívnych žiakov, prechádza sa **do červenej fázy** podľa usmernenia tohto materiálu.
* Stredná škola podľa svojich možností organizuje dištančné vzdelávanie v predmetoch všeobecného vzdelávania a v odborných vyučovacích predmetoch teoretického vyučovania.

**Pri podozrení na ochorenie v prípade pedagogického a odborného pracovníka**

Podozrivý pracovník nevykonáva pracovnú činnosť, je v domácom prostredí rovnako ako osoby z jeho úzkych kontaktov do usmernenia príslušným RUVZ (napr. napríklad kolegovia zdieľajúci jednu pracovnú miestnosť).

Ak je podozrivý podrobený RT-PCR testu a výsledok je:

* **negatívny,** informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár a RUVZ, ktorí rozhodnú o návrate pracovníka do pracovného procesu,
* **pozitívny,** informuje zamestnávateľa, situáciu ďalej manažuje miestne príslušný RUVZ a **prechádza sa do červenej fázy** podľa usmernenia tohto materiálu.

**Pri podozrení na ochorenie v prípade nepedagogického pracovníka**

Nevykonáva pracovnú činnosť, je v domácom prostredí rovnako ako osoby z jeho úzkych kontaktov do usmernenia príslušným RUVZ (napr. napríklad kolegovia zdieľajúci jednu pracovnú miestnosť). V prípade zamestnanca stravovacieho zariadenia sa musí uzatvoriť zariadenie do určenia ďalšieho postupu miestne príslušného RÚVZ .

**Ak je podozrivý podrobený RT-PCR testu a výsledok je:**

* **negatívny**, informuje zamestnávateľa a vylúčené úzke kontakty sa vracajú do práce; podozrivého manažuje príslušný všeobecný lekár a RUVZ, ktorí rozhodnú o návrate pracovníka do pracovného procesu,
* **pozitívny,** informuje zamestnávateľa, situáciu ďalej manažuje miestne príslušný RUVZ a prechádza sa do červenej fázy podľa usmernenia tohto materiálu,
* **ak potvrdí viac pozitívnych pracovníkov, prechádza sa do červenej fázy** podľa usmernenia tohto materiálu.

**Pri podozrení na ochorenie v prípade zákonného zástupcu alebo osoby v úzkom kontakte so žiakom:**

* škola čaká na pokyny a poskytuje plnú súčinnosť miestne príslušnému RUVZ.
* Prebieha kombinovaný spôsob vyučovania (dištančný aj prezenčný) podľa rozhodnutia riaditeľa (podľa výskytu ochorenia, podľa ročníkov, alebo tried).
* Praktické vyučovanie v dielni, pracovisku praktického vyučovania a na pracovisku zamestnávateľa je prerušené do doby rozhodnutia RÚVZ.
* Obsah a formu všetkých vzdelávacích a záujmových činností je nutné voliť tak, aby boli zaistené hygienicko – epidemiologické opatrenia.

Pre školu je alebo bude nevyhnutné zmeniť organizáciu vyučovania (úprava rozvrhu, úprava vnútorného časového členenia vyučovacieho dňa).

**Obsahu vzdelávania bude usporiadaný tak, aby žiaci absolvovali praktické vyučovanie v maximálnej miere v období zelenej fázy.**

Pre žiakov, ktorí sa nezúčastňujú vyučovacieho procesu, škola zabezpečí vzdelávanie tak, ako je to pri ich neprítomnosti v štandardnom režime napr. pri chorobe, resp. podľa svojich možností.

V tejto fáze sa podľa odporúčaní nebudú organizovať viacdňové školské výlety, spoločenské akcie a iné hromadné podujatia.

|  |
| --- |
| **Opatrenia školy kvôli prevencii nákazy COVID-19**  Nad rámec opatrení zelenej a oranžovej fázy |

Pre prezenčný spôsob vyučovania nad rámec predchádzajúcej fázy, platí:

* Pri vstupe do školy sa vykonáva ranný filter (príloha č. 3 obsahuje najčastejšie otázky ohľadom ranného filtra)
* Nástup do školy bude rozdelený na niekoľko časových úsekov - od 7:30 hod do 8:30 hod v 10 min. intervaloch.
* Žiak nosí rúško všade vo vnútorných priestoroch strednej školy, vrátane svojej triedy v interných priestoroch školy.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec nosí rúško alebo ochranný štít
* Odporúčame organizovať aktivity tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Dezinfekcia rúk zabezpečená v každej triede, učebni, dielni.

**Školský internát**

* Prerušuje sa činnosť výchovných skupín.
* Ubytovanie sa poskytuje na nevyhnutne potrebný čas žiakom tried, ktoré sú v izolácii. Ostatným žiakom poskytuje ubytovanie a stravovanie za zvýšených hygienických opatrení.
* Stravovanie prebieha po skupinách, skupiny v jedálni sa nepremiešavajú.
* Nenastáva premiešavanie s ostatnými ubytovanými osobami (z prostredia mimo školy).

**Pracovno-právne vzťahy**

* Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.
* Počas prerušenia vyučovania zamestnávateľ ospravedlní neprítomnosť „zamestnancov“ na pracovisku s náhradou mzdy (uplatní tzv. prekážku v práci na strane zamestnávateľa) podľa § 142 ods. 3 ZP, a to až do získania negatívneho výsledku laboratórneho testu. Po negatívnom výsledku laboratórneho testovania pedagogický zamestnanec ďalej pokračuje vo výkone pracovnej činnosti v súlade s pracovnou zmluvou.
* Ak je výchova a vzdelávanie organizované ako dištančné, pedagogický zamestnanec zabezpečuje dištančné vzdelávanie formou práce z domu (home office) a patrí mu príslušný plat, pretože ide o riadne vykonávanie práce. Vykonávanie práce z domu je riadnym výkonom práce, resp. riadne plnenie pracovných povinností rovnako, ako na „pracovisku“, len s rozdielom iného miesta výkonu práce, za ktorý zamestnancovi prináleží príslušný plat.
* Ak po obnovení vyučovania niektorý zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže:

1. sa dohodnúť so zamestnancom na čerpaní dovolenky v zmysle § 111 ods. 1 ZP alebo
2. ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) ZP.

|  |
| --- |
| **ČERVENÁ FÁZA** |

Červená fáza nastáva pri dvoch a viac potvrdených pozitívnych prípadoch medzi žiakmi, nepedagogickými zamestnancami alebo jedným pedagogickým zamestnancom alebo v prípade nariadenia ÚVZ SR.

Nad rámec opatrení zelenej a oranžovej fázy, platia nasledovné:

**V prípade potvrdeného žiaka:**

* ak sa ochorenie COVID-19 potvrdí u 2 a viac žiakov, odporúčame prerušiť vyučovanie v triedach žiakov s potvrdeným ochorením COVID-19 a prerušiť vyučovanie ich úzkych kontaktov. Ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika,
* ak sa u niektorej z osôb v domácej izolácii (žiakov alebo zamestnancov) objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti,
* po ukončení šetrenia miestne príslušného RUVZ sa škola vracia do zelenej fázy.

**V prípade potvrdeného pedagogického pracovníka :**

* odoslať do domácej izolácie osoby v úzkom kontakte daného zamestnanca; ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika.
* ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti.

**V prípade potvrdeného nepedagogického pracovníka**

* odoslať do domácej izolácie osoby v úzkom kontakte daného zamestnanca. Ďalej sa postupuje podľa usmernenia príslušného všeobecného lekára alebo miestne príslušného RUVZ. V škole sa uskutoční dezinfekcia podľa aktuálne platného usmernenia hlavného hygienika.

**V prípade potvrdeného zákonného zástupcu alebo osoby v úzkom kontakte so žiakom alebo pracovníkom**

* škola čaká na pokyny a poskytuje plnú súčinnosť miestne príslušnému RUVZ.

|  |
| --- |
| **Špeciálne usmernenie počas obdobia pri otvorení školského roku 2020/2021**  počas obdobia 2.9. – 15.9. |

* Neorganizuje sa hromadné otvorenie školského roku.
* Pri vstupe do školy sa vykonáva ranný filter.
* Škola je otvorená od 7.00 hod.
* Žiaci povinne nosia rúško všade vo vnútorných priestoroch strednej školy, vrátane svojej triedy v interných priestoroch školy.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR.
* Pedagogický zamestnanec nosí rúško alebo ochranný štít.
* Aktivity sa budú organizovať tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy.
* Telesná výchova sa realizuje jedine v exteriéri.
* Telocvičňa a posilňovňa sa do 20.9. nevyužívajú.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).
* Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16.9 – 23.9.

Tento dokument sa vzťahuje na základné prevádzkové podmienky strednej školy po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich z  ďalších predpisov.

*PRÍLOHY:*

*P1 – podmienky vstupu do školy - oznam*

*P2 – dotazník o zdravotnom stave*

*P3 – písomné vyhlásenie zákonného zástupcu*